Doarpstsjerke (Surhústerfean)

De Doarpstsjerke oan de Gedempte Feart is de eardere herfoarme tsjerke fan Surhústerfean. It ryksmonumint is tsjintwurdich ie fan de twa tsjerken fan de  PKN-gemeente Surhústerfean-Boelensloane. De tsjerke wurdt yn 'e regel brûkt foar de middeistsjinsten. 
 Skiednis 
De stiftingsstien fan de ienfâldige sealtsjerke waard op 3 juny 1685 lein troch de soan fan grytman  Isaac de Schepper. It tuorke is fan lettere datum en waard yn 1726 boud. Yn de tsjerke is in moaie 17e iuwske preekstoel te sjen.Ryksmonuminten It ynterieur telt trije sarken.Reliwiki In diel fan de banken binne by in restauraasje ferwidere en ferfongen troch stuollen. 

De oarspronklike klok waard yn 1943 troch de besetter foardere en omraand. De nije klok draacht as opskrift: Ik rop âld en jong ta tsjinst en tsjerkegong.Ynfoboerd ANWB oan de tsjerke

 Fúzje 
Op 16 jannewaris 2011 binne de herfoarme gemeente fan Surhústerfean-Boelensloane en de grifformearde gemeente fan Surhústerfean fusearre ta de protestanske gemeente Surhústerfean-Boelensloane. De gemeente hat twa tsjerken (de Doarpstsjerke en de Flambou) en twa tsjerklike sintra (de Lantearne en de Bining).Reformatoarysk Deiblêd

 Oargel 
It ienmanualige oargel hat njoggen registers en in oanhongen pedaal en stie earder rjochts fan de preekstoel. It waard yn 1982 ter ferfanging fan in Dekker-oargel troch Bakker & Timmenga út Ljouwert boud en krige letter in plak op de kreake foar de preekstoel oer.Kerk en Orgel 

 Keppeling om utens 
 Disposysje oargel

Kategory:Surhústerfean
Kategory:Tsjerkegebou yn Achtkarspelen
Kategory:Ryksmonumint yn Achtkarspelen
Kategory:Bouwurk út 1685
Kategory:Bouwurk út 1726